open-index/open-wikipedia-markdown huggingface dataset:
Trajko Stamenković

**Trajko Stamenković** (Leskovac, 11. maj 1909 – okolina Beograda, krajem 1942), učesnik Narodnooslobodilačke borbe i narodni heroj Jugoslavije.

## Biografija
Rođen je 11. maja 1909. godine u Leskovcu. Osnovnu školu završio je u rodnom mestu, a gimnaziju osim u Leskovcu, nastavio je u Kumanovu i Velesu. Presudan uticaj na njegovo opredeljenje imao je gimnazijski profesor u Kumanovu, Milan Mijalković. U jesen 1927. godine, upisao se na Pravni fakultet u Beogradu. Godine 1928, postao je član Komunističke partije Jugoslavije.

U leto 1929. godine, svratio je u Kumanovo da bi predao neke zadatke tamošnjoj partijskoj organizaciji, ali su tu on i njegov profesor Milan Mijalković bili uhapšeni avgusta 1929. godine. Osuđen je na četiri godine robije, koju je izdržao u Sremskoj Mitrovici i Lepoglavi.

Posle izdržane robije, nastanio se u Beogradu (gde su mu se roditelji preselili) i priključio se radu beogradske partijske organizacije. Na Pokrajinskoj partijskoj konferenciji, septembra 1934. godine, izabran je za sekretara PK KPJ za Srbiju. Organizovao je intenzivan partijski rad, te niz ilegalnih i legalnih sastanaka i štrajkova.

Organizacija je bila provaljena u novembru 1935. godine, i Trajko je bio uhapšen, zajedno sa većom grupom rukovodećih ljudi. Bio je osuđen na šest godina robije. Kaznu je izdržavao u Sremskoj Mitrovici, Mariboru, Nišu, pa ponovo u Mitrovici. Učestvovao je u jedanaestodnevnom štrajku glađu, oktobra 1936. godine, u Sremskoj Mitrovici. Zatvorenici su štrajkom uspeli da poprave svoj položaj. Za vreme štrajka, Trajko je bio teže oboleo, ali je ozdravio.

Kad je izbio rat, Nemci su osuđene komuniste predali ustašama. Znajući da neće dugo ostati živi, grupa od oko trideset zatvorenika je uspešno organizovala bekstvo, kopajući podzemne kanale. Trajko je takođe pobegao, tako da se do početka septembra našao na Fruškoj gori. Posle mesec dana, prebacio se u Mačvu. Tamo je prvo bio u Valjevskom, pa u Užičkom odredu.

Po oslobođenju Užica, biran je u Glavni narodnooslobodilački odbor za Srbiju. Decembra 1941. godine, prešao je iz Užica u Sandžak, a odatle je sa grupom kadrova upućen u Srbiju. Bio je određen za partijski rad u Nišu.

Na putu do novog zadatka, Trajko je sa još nekoliko partizana, početkom aprila 1942. u blizini Ljubića kod Čačka, upao u četničku zasedu. Četnici su ga odmah uputili Specijalnoj policiji u Beograd, nakon čega je predat Gestapou. Mesecima je bio podvrgnut mučenju u Banjičkom logoru. Streljan je krajem 1942. godine.

Ukazom Prezidijuma Narodne skupštine Federativne Narodne Republike Jugoslavije, 14. decembra 1949. godine, proglašen je za narodnog heroja.
Danas u Leskovcu postoji osnovna škola Trajko Stamenković osnovana 1984. godine.

## Povezano
* Braća Stamenković

## Literatura
*
Radovan Vuković

**Radovan Vuković**, student i partijski funkcioner. Rođen 1910. u Peći. Član KPJ od 1929, a od 1936. godine bio sekretar Pokrajinskog komiteta KPJ za Srbiju. Uhapšen 1937. i osuđen na pet godina zatvora. Posle bekstva iz zatvora, prešao u Mačvu, a odatle u Valjevski partizanski odred gde je učestvovao u Narodnooslobodilačkoj borbi i poginuo 1941. godine. Sahranjen je u Beloj Crkvi, kod Krupnja.

## Literatura
* **[[Vojna enciklopedija]]**, Beograd 1975. godina
* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina

## Povezano
* Beg iz sremskomitrovačkog zatvora 1941
Alojz Kocmur

**Alojz Kocmur**, pedagog. Rođen 1908. u Ljubljani. Član KPJ, od 1925. do 1930. boravio u Sovjetskom Savezu. Po povratku u Jugoslaviju, uhašen i 1930. osuđen na 12 godina robije. Posle bekstva iz zatvora, učestvovao u Narodnooslobodilačkoj borbi, tokom koje je 1942. poginuo u borbama sa ustašama kod Bugojna.

## Literatura
* **[[Vojna enciklopedija]]**, Beograd 1975. godina
* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina

## Povezano
* Beg iz sremskomitrovačkog zatvora 1941
Mehmed Kurto

**Mehmed Kurto**, krojački radnik. Rođen 1908. u Sarajevu. Član KPJ od 1925, a od 1928. do 1935. boravio u Sovjetskom Savezu i Beču. Po povratku u Jugoslaviju, tokom 1935. i 1936. radio kao instruktor CK KPJ u Zagrebu i Ljubljani. Uhapšen 1936. i poslat na izdržavanje 10-godišnje zatvorske kazne, na koju je u odsustvu bio osuđen 1930. godine. Posle bekstva iz zatvora, učestvovao u Narodnooslobodilačkoj borbi.

## Literatura
* **[[Vojna enciklopedija]]**, Beograd 1975. godina
* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina

## Povezano
* Beg iz sremskomitrovačkog zatvora 1941
Mutimir Popović

**Mutimir Popović**, radnik. Jula 1934. samoiniscijativno krenuo na školovanje u Sovjetski Savez. U Pragu se javio punktu CK KPJ, gde mu je saopšteno da se vrati u zemlju. Prilikom povratka u zemlju, u oktobru 1936. bio uhapšen i osuđen na godinu i po zatvora. Nakon izlaska iz zatvora nastavio sa partijskim radom i 1937. godine bio ponovo uhapšen i osuđen na pet godina zatvora. Učestvovao u Narodnooslobodilačkoj borbi i poginuo 1945. godine kao obaveštajni oficir jedne vojvođanske brigade.

## Literatura
* **[[Vojna enciklopedija]]**, Beograd 1975. godina
* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina

## Povezano
* Beg iz sremskomitrovačkog zatvora 1941
Života Milojković

**Života Milojković** je bio član Centralnog Komiteta Komunističke partije Jugoslavije početkom 1920-ih. Bio je jedan od optuženih na Vidovdanskom procesu, za atentat na regenta Aleksandra.

## Dela
* *Iz istorije komunističke internacionale: (iz dela "Uspomene i doživljaji")*, Radničko jedinstvo, 1927.
Molly house

U Engleskoj 18. stoljeća, **molly house** je bila gostiona ili privatna prostorija u kojoj su se okupljali gejevi ili travestiti u svrhu socijalizacije ili potrage potencijalnog seksualnog partnera. Molly house je preteča nekih vrsta sadašnjih gejskih barova.

## Historija

Pojam *molly* se u Engleskoj 18. stoljeća koristio za efeminiranog, gotovo u pravilu homoseksualnog muškarca. Mollyji, i ostali pripadnici trećeg spola, bili su preteče šire skupine "homoseksualnih" identiteta u 20. i 21. stoljeću.

Najpoznatija molly house bila je *[[Margaret Clap]]* ili *Mother Clap* u Holbornu, dijelu Londonskog središta, koja je bila otvorena dvije godine, od 1724. do 1726.

Posjetitelji molly housea predstavljali su zaokruženu supkulturu u Engleskoj onog doba. Oni su sebe smatrali ženskim osobama, koristili ženska imena, ponašali se feminizirano i oponašali su ženski govor. Održavani su često i "obredi vjenčanja" između mollyja i njegovog muškog ljubavnika kako bi se formaliziralo njihovo partnerstvo i vjernost.

Ponekad su se izvodile ritualizirane predstave zvane *lažni porodi* (eng.: *mock birth* ili *lying in*). Tom prilikom je molly odjeven u u spavačicu i smješten na stolici glumio porod asistiran od drugih mollyja koji su glumili primalje. Ritual je završavao "rođenjem" drvene lutke koja je predstavljala novorođenče. Ovaj je ritual gotovo sigurno potjecao od kuvade ili muških babinja i imao je ulogu smanjenja snažnog stresa pod kojim je ova društvena skupina živjela .

U Engleskoj onog doba, prakticiranje analnog snošaja se kažnjavalo smrtnom kaznom na temelju zakona Buggery Act iz 1533.. Mnogi sudski zapisnici onog doba koji opisuju sudske postupke i presude na temelju *Buggery Acta* predstavljaju važne dokaze o postojanju i običajima molly housea.
Iako su molly house postojale kroz cijelo 18. i početak 19. stoljeća, poneki od njih i djelomično javno, vlasnici su vrlo često zakonski gonjeni. Homoseksualci osuđeni da budu svezani na stup srama pojavljuju se u sudskim spisima vrlo često, čak jedan slučaj tjedno, kroz cijelu sredinu 18. stoljeća. Presude za sodomiju u Londonu rezultirale su čestim smrtnim kaznama vješanjem u selu Tyburnu, u kojem su se tradicionalno izvršavale smrtne presude za londonsko područje.

## Literatura
Seksualna inverzija (seksologija)

**Seksualna inverzija** jest naziv koji su rabili seksolozi, prvenstveno u kasnom 19. stoljeću i ranom 20. stoljeću, kada su govorili o homoseksualnosti. Vjerovalo se da je seksualna inverzija urođen obrat rodnih crta: muški su inverti bili, u većoj ili manjoj mjeri, naklonjeni tradicionalnim ženskim poslovima i odijevanju i obratno. Seksolog Richard Freiherr von Krafft-Ebing opisao je žensku seksualnu inverziju kao "muževnu dušu sadržanu u ženskim grudima". U svojem naglasku na obratu rodnih uloga teorija je seksualne inverzije sličila transrodnosti, koja u to vrijeme nije postojala kao zaseban koncept.

U početku ograničen na medicinske tekstove, koncept seksualne inverzije proširio se u javnosti nakon što je 1928. godine Radclyffe Hall objavila lezbijski roman *[[Zdenac samoće]]* (engl. *The Well of Loneliness*), koji je dijelom napisan radi popularizacije nazora seksologâ. Objavljen je s predgovorom seksologa Havelocka Ellisa, a u sebi je konzistentno rabio naziv "invert" u opisu svoje protagonistice, koja je veoma sličila jednom od Krafft-Ebingovih slučajeva.

## Napomene

## Izvori

* 
* 
* Prosser, Jay (2001). "'Some Primitive Thing Conceived in a Turbulent Age of Transition': The Transsexual Emerging from *The Well*." 
*
Morske kraljice

**Morske kraljice** (engl. *sea queens*) bili su homoseksualci koji su radili u inozemstvu uglavnom na trgovačkim plovilima, a opisivani su prije 1960-ih. Uglavnom su to bili feminizirani homoseksualci koji su radili ili kao zabavljači ili kao konobari na brodovima na kružnim putovanjima, često postajući odobalne 'supruge' heteroseksualnim mornarima za vrijeme putovanja. April Ashley spominje ih u svojoj autobiografiji, a nalaze se i u pripovijestima homoseksualaca koji potječu iz Hall-Carpenterova usmenog arhiva pohranjena u Britanskoj knjižnici.

## Povezano

* Hall-Carpenterovi arhivi

## Izvori
* Hello sailor!: the hidden history of gay life at sea, Paul Baker &  Jo Stanley, Pearson Education (2003.) str.&nbsp;80 http://books.google.co.uk/books?id=JBd27TuA8EoC
* Polari—the lost language of gay men, Paul Baker, Routledge (2002.), str.&nbsp;71 http://books.google.co.uk/books?id=yxHz97AvesUC
* Fantabulosa: A Dictionary of Polari and Gay Slang, Paul Baker, Continuum International Publishing Group Ltd. (17. listopada 2002.)
* The changing room: sex, drag and theatre, Laurence Senelick, Routledge (2000.), str.&nbsp;340 http://books.google.co.uk/books?id=DUk008nvuhgC
* A storm in a teacup, UK Channel 4 (1993.)
* Vested interests: cross-dressing & cultural anxiety, Marjorie B. Garber,Routledge (1992.), str.&nbsp;57
* Walking after midnight: gay men's life stories (Hall Carpenter Archives), Margot Farnham and Paul Marshall, Routledge, 1989.
* Men in frocks, Kris Kirk &  Ed Heath, GMP (University of Michigan), 1984.

## Napomene
Anton Franović

**Anton Franović**, mornar. Rođen 1889. godine. Član KPJ od 1923, a od 1927. do 1935. boravio u Sovjetskom Savezu. Posle povratka u Jugoslaviju politički delovao u Dalmaciji, a 1936. emigrirao u Francusku. Uhapšen 1937, posle neupele akcije prebacivanja dobrovoljaca iz Jugoslavije u Španiju brodom „Korzika“ i osuđen na pet godina zatvora. Posle bekstva iz zatvora, pridružio se fruškogorskim partizanima i učestvovao u Narodnooslobodilačkom ratu. Posle oslobođenja živeo kao penzioner.

## Literatura
* **[[Vojna enciklopedija]]**, Beograd 1975. godina
* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina

## Povezano
* Provala broda "''La Corse''"
* Beg iz sremskomitrovačkog zatvora 1941
Wild (film, 2014)

***Divljina*** () američka je američki biografski film snimljen 2014. u režiji Žan-Marka Valea. Scenario je napisao Nik Hornbi prema  memoarima Šeril Strejd. Ona je protagonistkinja filma, a njen lik u filmu glumi Ris Viderspun. Radnja prikazuje kako sama pešaci preko hiljadu kilometara divljine Stazom pacifičkog hrbata od pustinje Mohave na jugu do granice države Vošington na severu te proživljava brojne poteškoće i opasnosti, dok se istovremeno u flešbekovima pokazuje njen prethodni život obeležen promiskuitetom, zavisnošću o heroinu, propalim brakom i traumatičnom smrću majke. Viderspun je za svoju ulogu dobila brojna prestižna priznanja, uključujući Oskara, Zlatni globus, BAFTU i Nagradu Udruženja glumaca za najbolju glumicu u glavnoj ulozi. Pored Viderspunove u filmu nastupaju Tomas Sadoski, Gabi Hofman i Lora Dern, koja je takođe bila nominovana za Oskara u kategoroji "Najbolja glumica u sporednoj ulozi".

## Glavne uloge

## Izvori

## Vanjske veze
* 
* 
* 
* 
* 
* ''Wild'' at History vs. Hollywood
La La Land

**La La Land** (doslovno "Zemlja La La") je izraz koji na engleskom označava nesvijest, a također može označavati:

*Los Angeles, odnosno Hollywood, i to u pežorativnom obliku, kao označavanje odvojenosti tamošnjih zvijezda i celebrityja od "stvarnog svijeta" i njegovih problema

## Muzika
* La-La Land Records, američka diskografska kompanija specijalizirana za filmske i televizijske soundtrackove
* ''La La Land'' (album, Ed Hall), 1995
* ''La La Land'' (album, Plants and Animals album), 2010
* ''La La Land'' (album, Wax Fang), 2007
* "La La Land" (pjesma Demi Lovato, 2008
* "La La Land" (pjesma Green Velvet), 2001
* "La La Land" (pjesma Lane Jurčević), 2012

## Film i televizija
* ''La La Land'' (film), američki filmski mjuzikl predviđen za premijeru tokom 2016. godine
* ''La La Land'' (dokumentarni film), bosanskohercegovački dokumentarni film
* ''La La Land'' (TV serija), američka humoristička TV-serija iz 2010. godine
Into the Woods (film)

***Into the Woods*** () je američki filmski mjuzikl snimljen 2014. godine u režiji Roba Maršala. Predstavlja adaptaciju istoimenog brodvejskog mjuzikla Stivena Sondhajma inspirisanog klasičnim bajkama braće Grim. Radnja prikazuje kako bračni par (koje tumače Emili Blant i Džejms Korden) nastoje sa sebe skinuti kletvu koje je na njih bila bacila veštica (koju glumi Meril Strip) i koja ih preči da imaju da decu. Film je bo nominovan za tri Oskara i tri Zlatna globusa uključujući nagradu u kategoroji "Najbolja glumica u sporednoj ulozi" (Meril Strip).

U Hrvatskoj je prikazan pod naslovom ***U šumi***, a u Srbiji pod naslovom ***Začarana šuma***.

## Glavne uloge

## Izvori

## Vanjske veze

* 
* 
* 
* 
*
Francis Coplan

**Francis Coplan**, također poznat i kao **Agent FX 18**, je izmišljeni lik francuskog tajnog agenta koga su stvorili belgijski pisci Gaston Van den Panhuyse i Jean Libert te ga koristili kao protagonista serije špijunsko-pustolovnih romana napisanih pod zajedničkim pseudonimom Paul Kenny. Lik je stvoren 1953. godine nakon što je Jean Bruce, autor popularnih romana o tajnom agentu OSS 117 napustio francusku izdavačku kuću Fleuve Noir. Lik koji je stvoren se u određenim detaljima razlikovao od OSS 117 i Jamesa Bonda - po struci je bio elektroinženjer te se prilikom svojih pustolovina trudio da ne ubije nikoga. Nakon što Van den Panhuyseove smrti 1981. godine, romane je nastavio pisati sam Libert sve do 1989. godine, kada ih je preuzeo Serge Jacquemard. Kada je serija konačno završena 1996. godine, bilo je objavljeno ukupno 273 romana.

## Ekranizacije

* Filmovi
** 1957 : *[[Action immédiate (film, 1957)|Action immédiate]]*, ul. Henri Vidal
** 1964 : *[[Coplan, agent secret FX 18]]*, ul. Ken Clark
** 1964 : *[[Coplan prend des risques]]*, ul. Dominique Paturel
** 1965 : *[[Coplan FX 18 casse tout]]*, ul. Richard Wyler
** 1967 : *[[Coplan ouvre le feu à Mexico]]*, ul. Lang Jeffries
** 1968 : *[[Coplan sauve sa peau]]*, ul. Claudio Brook
* 1989-1991 : *[[Coplan (TV serija)|Coplan]]*, TV-serija, ul. Philippe Caroit

## Vanjske veze
*Les missions de Francis Coplan au Fleuve noir espionnage
Ragnar Sigurðsson

**Ragnar Sigurðsson** (Reykjavík, 19. lipnja 1986.) je islandski nogometaš i reprezentativac koji trenutno igra kao stoper za Fulham. 

Klupsku karijeru je uglavnom proveo po Skandinaviji prije nego je 2014. godine potpisao za FK Krasnodar. Nakon nastupa za omladinske pogone, godine 2007. je debitirao za seniorsku reprezentaciju Islanda, za koju je nastupio i na Euru 2016. godine.
Jérôme Boateng

**Jérôme Agyenim Boateng** (; Berlin, 3. rujna 1988.) je njemačko-ganski nogometaš i njemački reprezentativac koji igra kao branič. Do 2023. godine igrao je za Lyon, a od 2024. godine član je Salernitane. Vrlo sposoban branič, Boateng primarno igra kao stoper, mada je jednako sposoban igrati i kao bek na obje strane. Fizički snažan i smiren, Boateng je poznat po čvrstim startovima te se smatra jednim od najboljih braniča na svijetu. 

Boateng je karijeru započeo u Herthi Berlin, gdje se preko juniorskih rangova probio do prve momčadi. Nakon jedne sezone u Herthi, potpisao je za Hamburger SV, gdje je postao integralni dio prve momčadi i pomogao klubu da dođe do dva uzastopna polufinala Europa lige. Nakon jedne neuspješne sezone u Manchester Cityju, godine 2011. potpisao je za Bayern s kojim će osvojiti niz nacionalnih i međunarodnih natjecanja. 

Boateng, iako Ganac, nastupao je za U-21 reprezentaciju Njemačke s kojom je 2009. godine osvojio UEFA U-19 Euro, nakon čega je pozvan u seniorsku reprezentaciju. Njemačku je predstavljao na Eurima 2012. i 2016. godine te na Svjetskim prvenstvima 2010. i 2014. godine; na potonjem je postao svjetski prvak. 

Njegov stariji brat je Kevin-Prince Boateng, koji igra za Ganu.
Julian Draxler

**Julian Draxler** (; Gladbeck, 20. rujna 1993.) je njemački nogometaš i reprezentativac koji trenutno igra za katarski Al-Ahli kao krilo. Draxler je jedan od najpotentnijih mladih igrača, a poznat je po dobrom igrom s obje noge, brzini i snažnom udarcu. 

Draxler je u Bundesligi debitirao u siječnju 2011. godine, kao sedamnaestogodišnji igrač Schalkea 04, a svoj prvi profesionalni gol postigao je u svibnju iste godine u finalu DFB-Pokala, u kojem je Schalke slavio 5:0. Prije nego je 2015. godine prešao u Wolfsburg, Draxler je skupio 171 nastup i postigao 30 golova za Schalke. Tokom zimskog prijelaznog roka 2017. godine, Draxler je prešao u PSG, potpisavši četverogodišnji ugovor. Klub je napustio 2023. godine, kada prelazi u katarski Al-Ahli.

Za njemačku reprezentaciju je debitirao 2012. godine te je skupio nastupe na Svjetskom prvestvu 2014. godine, gdje je postao svjetski prvak, te na Euru 2016. godine.
Švedski križarski ratovi (razvrstavanje)

Dio sjevernih križarskih ratova, **švedski križarski ratovi** bili su pohodi Švedske na Finsku i Novgorod. U njih spadaju:
*Prvi švedski križarski rat (1150-e)
*Drugi švedski križarski rat (1240-e)
*Treći švedski križarski rat (1293)
*Švedsko-novgorodski ratovi
Chiemsee (jezero)

**Chiemsee** (bav. Cheamsee) je jezero u južnoj Njemačkoj. Pošto je i najveće jezero u Bavarskoj, naziva se i „bavarsko more“. Treće je po veličini u Njemačkoj, ali od svih ima najveću zapreminu.

## Okolina
Najveća pritoka jezera je Tirolski Achen, dok je najveća otoka rijeka Alz.

Okolina jezera i Chiemgau je jedan od omiljenih turističkih regiona Bavarske. Jezero je poznato i po svojim otocima:

*Ženski otok (238 hektara): Otok s manastirom.
*Muški otok (15,5 hektara): Park sa starim dvorcem (bivši manastir) i novim dvorcem Herrenchiemsee Ludwiga II kojom je kopiran Versajski dvorac.
*Biljni otok (3,5 hektara) nije naseljeno.

Najveća mjesta u blizini su:
*Traunstein
*Rosenheim

## Galerija

image:Chiemsee001.jpg|Kod Gstadta 
image:ChiemseeEis.JPG|Zaleđeni Chiemsee
image:Chiemsee003.jpg|Kod Gstadta 
image:Chiemsee004.jpg|Kod Gstadta 
image:Chiemsee005.jpg|Kod Seebrucka
image:Chiemsee006.jpg|Kod Seebrucka
image:Chiemsee007.jpg|Kod Seebrucka
image:Chiemsee008.jpg|Kod Seebrucka
image:Chiemsee021.jpg|Chiemsee
image:Chiemsee009.jpg|Chiemsee
image:Chiemsee010.jpg|Chiemsee


## Izvori

## Literatura
* Michael Lohmann: njem. Chiemsee-Naturführer.

## Vanjske veze

* Institut vodoprivrede Chiemseea
Action immédiate (film, 1957)

***Action immédiate*** () je francuski crno-bijeli špijunski film snimljnen u režiji Maurice Labro i premijerno prikazan 1957. godine. Predstavlja adaptaciju istoimenog romana belgijskog spisateljskog dvojca koji je pisao pod pseudonimom Paul Kenny, odnosno prvi film čiji je protagonist francuski obavještajac Francis Coplan. Naslovni lik, koga tumači Henri Vidal, po nalogu Deuxième Bureaua odlazi u Švicarsku kako bi pronašao čovjeka koji je ukrao strogo povjerljive dokumente o novom avionu, te se tamo sukobljava sa beskrupuloznim kriminalcima.

## Uloge
* Henri Vidal : Francis Coplan, agent du Deuxième Bureau
* Jacques Dacqmine : Hans Walder
* Lino Ventura : Bérès
* Barbara Laage : Hiedi Effen, la collaboratrice de Francis
* Louis Arbessier : le Colonel
* Raoul Billerey : Fondane
* Corrado Guarducci : le docteur Serutti
* Henri Guégan : Herst, un homme de main
* Jess Hahn : Kalpannen
* Germain Lanciers : Karl
* Francis Leritz : Gregory
* Jacques Mancier : l'ingénieur
* Nicole Maurey : Diana Rossi
* Margaret Rung : Sylvia
* Sylvain Lévignac : Henryk
* André Weber : Fredy Flüger, le photographe
* Harald Wolff : Lindbaum
* André Dalibert : un homme du colonel
* Jacqueline Caurat : la secrétaire du colonel

## Vanjske veze
*
Kolbeinn Sigþórsson

**Kolbeinn Sigþórsson** (Reykjavík, 14. ožujka 1990.) je islandski nogometaš i reprezentativac koji trenutno igra kao napadač za FC Nantes u francuskoj Ligue 1. 

Prije nego ga je na ljeto 2011. godine za €4,500,000 kupio Ajax, Sigþórsson se probio kroz omladinski pogon Víkingura i HK-a, a 2010. godine je potpisao za AZ Alkmaar. Godine 2015., nakon četiri sezone u Ajaxu, potpisao je za FC Nantes. 

Prije nego je 2010. godine debitirao za seniorsku reprezentaciju Islanda, Sigþórsson je nastupao za U-17, U-19 i U-21 reprezentacije. S 21 reprezentativnim golom, Sigþórsson je trenutno drugi najbolji strijelac u historiji islandske reprezentacije, iza Eiðura Guðjohnsena.
Istina (novine)

**Istina** je bila organ SRPJ(k) i Centralnog radničkog sindikalnog vijeća, za Hrvatsku l Slavoniju. Izlazila je od 17. VI do 7. VIII 1919. godine u Zagrebu.

Tokom afere Dijamantštajn, u upravi »Istine« su štampali ilegalne letke i brošure.
Coplan, agent secret FX 18

***Coplan, agent secret FX 18*** () je francusko-italijansko-španski crno-bijeli špijunski film snimljen 1964. godine u režiji Mauricea Clochea. Predstavlja adaptaciju romana o francuskom obavještajcu Francisu Coplanu belgijskog spisateljskog tandema koji je pisao pod pseudonimom "Paul Kenny". Radnja prikazuje kako naslovni protagonist (koga glumi američki glumac Ken Clark) nastoji razotkriti odgovorne za smrt jednog od špijuna u Rimu, te zato jahtom putuje na Baleare.

Nedugo nakon ovog filma pojavio se još jedan nastavak pod naslovom *[[Coplan prend des risques]]*, gdje je naslovni lik tumačio Dominique Paturel.

## Uloge
* Ken Clark : Coplan
* Jany Clair : Patricia
* Jacques Dacqmine : Le Vieux
* Daniel Ceccaldi : Noreau
* Amédée Domenech : Fondane

## Lien externe
*
Ken Clark

**Kenneth "Ken" Donovan Clark** (4. jun 1927 - 1. jun 2009) bio je američki filmski glumac, najpoznatiji po nastupima u italijanskim filmovima 1960-ih. Među njima se posebno ističu ostvarenja *[[eurospy]]* žanra, odnosno trilogija o Tajnom agentu 077.

## Filmografija
**[[Between Heaven and Hell (film)|Between Heaven and Hell]]* (1956)
**[[Love Me Tender (1956 film)|Love Me Tender]]* (1956)
**[[The Proud Ones]]* (1956)
**[[South Pacific (1958 film)|South Pacific]]* (1958)
**[[Attack of the Giant Leeches]]* (1959)
**[[12 to the Moon]]* (1960)
**[[Re Manfredi]]* (1961)
**[[Hercules Against the Mongols]]* (1963)
* *[[Jacob and Esau (film)|Jacob and Esau]]* (1963)
**[[Hercules Against the Barbarians]]* (1964)
**[[FBI chiama Istanbul]]* (1964)
**[[Coplan Agent Secret FX 18]]* (1964)
**[[Agent 077: Mission Bloody Mary]]* (1965)
**[[Agent 077: From the Orient with Fury]]* (1965)
**[[Special Mission Lady Chaplin]]* (1966)
**[[Tiffany Memorandum]]* (1967)
**[[Attentato ai tre grandi]] / Desert Commandos* (1967)
* *[[The Fuller Report]]* (1968)
**[[Tarzana, sesso selvaggio]]* (1969)
**[[A Man Called Sledge]]* (1970)

## Izvori

## Vanjske veze
*
*Biography and filmography
Kenneth Clark (razvrstavanje)

**[[Kenneth Clark]]** (1903–1983) je bio engleski historičar umjetnosti poznat kao scenarist i voditelj TV-serije  *[[Civilisation (TV serija)|Civilisation]]*.

**Kenneth Clark**, **Ken Clark** ili **Kenny Clark** se također mogu odnositi na:

* Kenneth Clark (psiholog) (1914–2005), afroamerički psiholog
* Kenneth Clark (financijski pisac), američki direktor hipotekarnog poduzeća i pisac  
* Kenneth Clark (keramičar) (1922–2012), britanski keramičar
* Kenneth Clark (svećenik) (1922–2013), arhiđakon Swindona
* Ken Clark (glumac) (1927–2009), američki glumac
* Ken Clark (punter) (1948-), igrač footballa
* Ken Clark (running back) (1966–2013), bivši igrač fudbala
* Kenny Clark (sudac) (born 1961), bivši škotski fudbalski sudac
* Kenny Clark (wide receiver) (1978 -), igrač footballa
* Kenny Clark (defensive tackle) (1995 -), igrač footballa

## Povezano
* Kenneth Clarke (razvrstavanje)
Coplan prend des risques

***Coplan prend des risques*** () je francusko-italijansko-belgijski crno-bijeli špijunski film snimljen 1964 godine u režiji Mauricea Labroa. Predstavlja adaptaciju romana belgijskog spisateljskog tandema "Paul Kenny" o francuskom obavještajcu Francisu Coplanu. Naslovni protagonist, koga tumači Dominique Paturel, dobiva zadatak otkriti kradljivce komponente za projektile.

## Uloge
* Dominique Paturel : Francis Coplan 
* Virna Lisi : Ingrid 
* André Weber : Legay 
* Jacques Balutin : Fondane
* Yvonne Clech : Mme Rochon
* Guy Kerner : Rochon
* Francis Lax 
* Roger Dutoit : Bianco
* Charles Bouillaud
* Henri Desagneaux
* Eugène Deckers
* Tommy Duggan : Stratton
* Henri Lambert : Scarpelli
* Margo Lion : Mme Slasinska
* Jacques Monod : le vieux
* André Valmy : Pelletier
* Monique Morisi
* Anne Vallon
* Luce Fabiole

## Vanjske veze
*
Coplan FX 18 casse tout

***Coplan FX18 casse tout*** () je italijansko-francuski špijunski film snimljen 1965. godine u režiji Riccarda Frede. Predstavlja adaptaciju romana *Stoppez Coplan* belgijskog tandema Paul Kenny iz ciklusa o francuskom obavještajcu Francisu Coplana, odnosno prvu u kojoj se taj lik pojavio u boji. Naslovni protagonist, koga tumači britanski glumac Richard Wyler, nastoji zaustaviti plan zlikovca koji želi izazvati nuklearni rat između SAD i SSSR. Kritičari su u određenim elementima radnje pronašli sličnosti sa *[[Samo dvaput se živi]]*, mnogo poznatijim filmom iz serije o Jamesu Bondu koji je snimljen dvije godine kasnije.

## Uloge
* Richard Wyler : Coplan  
* Robert Manuel : Hartung  
* Jany Clair : Héléna Jordan  
* Valeria Ciangottini : Gelda  
* Maria-Rosa Rodriguez : Sheila  
* Gil Delamare : Shaimoun  
* Jacques Dacqmine : Le "Vieux"  
* Robert Favart : sous le nom Roberto Favart 
* Christian Kerville : Argaz  
* Bernard Lajarrige : Bruno Schwartz (pod imenom Bernard Lajarrige)  
* Guy Marly : Saïd  
* Fernand Bercher (izvan špice)  
* Jackie Blanchot : Un homme de main (izvan špice)  
* André Cagnard : John (izvan špice)  
* Yvan Chiffre : Un homme de main (izvan špice)  
* Jean-Pierre Janic : Un homme de main (izvan špice)  
* Ham-Chau Luong : L'ingénieur chinois (izvan špice)  
* Tony Moreno (izvan špice)  
* Tony Sandro (izvan špice)

## Vanjske veze
*
Budimska brda

**Budimska brda**  (mađarski: *Budai hegység*) je niski masiv u Mađarskoj, sjeverno od Budimpešta.

## Geografija

Budimska brda prostiru se po Peštanskoj županiji, od desne obale Dunava u Budimu (Gellért-hegy, Várhegy brdo na kom se nalazi Budimski dvorac) do Budaörsa i Zsámbéka, na površini od nekih 100 km².

Najviši vrhovi masiva su Nagy-Kopasz sa svojih 559 metara i Szénás (549 m).

Najveći dio pokriven je šumama, a manji vinogradima.

Budimska brda su popularna rekreacijska zona za građane Budimpešte, iako su niska imaju i skromo skijalište sa žičarom, a tu je i sportski park Normafu pored brda János-hegy, sa kojeg se pruža odličan panoramski pogled na 
Budimpeštu.


## Reference

## Vanjske veze

* ''Budapest Parks & Caves''
Etatizam

**Etatizam** ( - država) je kao termin ponikao i ušao u širu upotrebu krajem 19. veka iz diskusija koje su razmatrale obim i oblik državnog udela u upravljanju nacionalnom ekonomijom. Pod uticajem novih pojava u društvenom razvitku tokom poslednjih decenija 20. veka ovaj termin u savremenom političkom rečniku dobija mnogo šira značenja. Pod etatizmom se podrazumeva podređivanje društva državi. To se izražava kroz dominantnu ulogu državnog činovničkog aparata u rukovođenju svim oblicima društvene a posobno ekonomske delatnosti.

Marksistička teorija je objašnjavala pojavu etatizma relativnom ravnotežom društvenih antagonističkih klasa u jednom istorijskom dobu. Oslabljenost vladajućih slojeva čije su društvene pozicije potkopane, ali ne i srušene, a relativna osnaženost potlačenih klasa koje ipak nemaju snagu za revolucionarnu smenu društveno-ekonomske formacije, stvara situaciju u kojoj država uzima ulogu „treće sile“. Ovim principom su Marks i Engels objašnjavali pojedine oblike organizacije političke vlasti kao što su bili apsolutizam u Francuskoj pre buržoaske revolucije, vladavine Napoleona Prvoga i Trećeg i Bizmarkov režim u Nemačkoj.

Etatističke pojave ne ostaju samo ograničene na ekonomski život jednog društva nego se proširuju na celokupni društveni sistem. Oslanjajući se na vitalne funkcije koje je država stekla u materijalnoj proizvodnji i raspodeli, državni birokratski aparat nastoji da proširi svoju moć i na kulturnu nadogradnju društva čime se otvara put totalitarizmu koji je imao neposrednu manifestaciju u političkim sistemima nacizma i staljinizma.

## Izvori
* *Politička enciklopedija*, Savremena administracija, Beograd, 1975.

## Vanjske veze
* Vokabular: etatizam
Coplan ouvre le feu à Mexico

***Coplan ouvre le feu à Mexico*** () je francusko-italijansko-španski špijunski film snimljen 1967. godine u režiji Riccarda Frede (pod pseudonimom "Robert Hampton"). Predstavlja adaptaciju romana * Coplan fait peau neuve* tandema "Paul Kenny'' iz ciklusa o francuskom obavještajcu Francisu Coplanu. Naslovni protagonist, koga tumači američki glumac Lang Jeffries, nastoji pronaći vrijedne slike koje su Nijemci bili ukrali u Drugom svjetskom ratu.

## Uloge
*  Lang Jeffries ... Francis Coplan
* Sabine Sun ... The Countess 
* José María Caffarel  ...  Langis
* Robert Party  ...  le vieux
*  Frank Oliveras ...  Fondane
* Guido Lollobrigida  ... Montez
* Guy Marly ... Dr. Krauz
*  Luciana Gilli ...  Maya
*  Silvia Solar ...  Francine
* Osvaldo Genazzani

## Izvori

## Vanjske veze
*
Coplan sauve sa peau

***Coplan sauve sa peau*** () je francusko-italijanski špijunski film snimljen 1968. godine u režiji Yvesa Boisseta kome je to bio cjelovečernji debi. Predstavlja adaptaciju romana *Coplan paie le cercueil* spisateljskog tandema "Paul Kenny", odnosno posljednju filmsku ekranizaciju romana o francuskom obavještajcu Francisu Coplanu. Radnja se događa u Turskoj gdje naslovni protagonist (koga tumači Claudio Brook) u nastojanju da razotkrije smrt djevojke na ulici (čiji lik tumači Margaret Lee) bude upetljan u zavjeru čiji je cilj upotrijebiti oružje masovnog uništenja. Iako je nominalno predstavljao tek jedno od ostvarenja *[[eurospy]]* žanra, Boisset mu je nastojao dati autorski pečat, tako da brojne scene u filmu predstavljaju homage Hitchcockovim trilerima i klasičnim filmovima.

## Uloge
* Claudio Brook - Francis Coplan
* Margaret Lee - Mara / Eva
* Jean Servais - Saroghu
* Bernard Blier - Marscar
* Jean Topart - Poručnik Sakki
* Hans Meyer - Hugo
* Nanna Michael - Carole
* Klaus Kinski - Theler
* Marcella Saint-Amant - Yasmine
* Roger Lumont - Le glouton
* Roberto - Le nain / Patuljak
* Agatha Alma - Faith
* Andrea Aureli - Gamal (kao Andrew Ray)
* Aldo Canti - Voyou (kao Nick Jordan)
* Sergio Jossa - Barmen

## Vanjske veze
*
Cinderella (film, 2015)

***Pepeljuga*** () američki je film iz 2015. kompanije Volt Dizni. Režiju potpisuje Kenet Brana, dok je Kris Vajc autor scenarija koji je inspirisan motivima iz bajke *[[Pepeljuga]]* Šarla Peroa i istoimenog filma iz 1950. Naslovnu ulogu tumači Lili Džejms, a pored nje u filmu nastupaju Ričard Maden, Kejt Blančet, Helena Bonam Karter i Stelan Skarsgord. Radnja prikazuje kako devojka po imenu Ela nakon smrti oca postane predmetom zlostavljanja od zle maćehe, ali se istovremeno čarolijom pretvara u tajanstvenu princezu koja će osvojiti srce princa.

## Uloge

## Reference

## Vanjske veze
*
*
*
*
*
*''Cinderella Editorial Music Presentation''  at West Coast Midnight Run
Richard Madden

**Ričard Maden** (; Eldersli, 18. jul 1986) britanski je pozorišni filmski i televizijski glumac, poznat po ulozi Roba Starka u Ejč-Bi-Ou-voj seriji *[[Igra prestola]]* i po ulozi princa Kita u Diznijevom igranom filmu *[[Pepeljuga (film iz 2015)|Pepeljuga]]* (2015)

## Biografija

Rođen je 18. juna u Eldersliju, Škotska, kao srednji sin Pete, učiteljice, i Ričarda Madena, vatrogasca. Sa jedanaest godina priključio se glumačkoj sekciji lokalnog doma kulture, ne bi li prevazišao sopstvenu stidljivost. Uskoro je angažovan u ulozi mladog Endija u filmu *[[Saučesništvo (film)|Saučesništvo]]* (*Complicity*), filmskoj adaptaciji istoimenog romana Ijana Benksa. Dobio je glavnu ulogu Sebastijana u dečijoj seriji *[[Burma tetke Bumerang]]* (*Barmy Aunt Boomerang*), snimivši dvadest epizoda koje su prikazivane u periodu od 1999. do 2000. Diplomirao je na Kraljevskoj škotskoj akademiji muzičkih i dramskih umetnosti 2007.

Na poslednjoj godini fakulteta preselio se u London, gde je u pozorištu Glob dobio ulogu Romea u Šekspirovoj tragediji Romeo i Julija. Nakon što je prikazana u Londonu, predstava se prikazivala na otvorenim pozornicama tokom leta 2007, postavši prva Globova putujuća predstava. Takođe je igrao Kaluma Makgregora u pozorišnoj adaptaciji romana *Iks-oks* Malori Blekmen.

Vratio se na televiziju 2009. u ulozi Dina Makenzija u Bi-Bi-Si-jevoj seriji *[[Houp Springs]]* (*Hope Springs*). Zatim je tumačio Riplija u filmu *[[Pričaonica (film)|Pričaonica]]* (*Chatroom*) i pevača Kirka Brandona u televizijskom ostvarenju *[[Zabrinut za dečaka]]* (*Worried About The Boy*), biografskom filmu o Boju Džordžu. U periodu od 2011. do 2013. igrao je Roba Starka u Ejč-Bi-Ou-voj visokobudžetnoj seriji *[[Igra prestola]]* (*Game of Thrones*), zasnovanoj na romanima epske fantastike *[[Pesma leda i vatre]]* Džordža R. R. Martina. Potom je igrao u mini-seriji *[[Sirene (Mini-serija)|Sirene]]* (*Sirens*, 2011), dvodelnom televizijskom filmu *[[Pesma ptica]]* (*Birdsong*, 2012) sa Edijem Redmejnom, Metjuom Gudom i Klemans Poezi, zatim igranom filmu *[[Obećanje]]* (*Promise*, 2013) sa Alanom Rikmanom i Rebekom Hol i mini seriji Klondajk (*Klondike*, 2013).

Igrao je princa Kita 2015. u komercijalno uspešnom Diznijevom filmu *[[Pepeljuga (film iz 2015)|Pepeljuga]]* (*Cinderella*) u režiji Keneta Brane, sa Kejt Blančet, Lili Džejms i Helenom Bonam Karter. Iste godine prikazano je Bi-Bi-Si-jevo televizijsko ostvarenje *[[Ljubavnik ledi Četerli (film iz 2015)|Ljubavnik ledi Četerli]]* (*Lady Chatterley's Lover*), adaptacija istoimenog kontroverznog romana D. H. Lorensa, gde je glumio lovočuvara koji se upušta u seksualnu aferu sa udatom aristokratkinjom.

U 2016. očekuje se premijera filma *[[Dan Bastilje]]* (*Bastille Day*) u kome mu je glumački partner Idris Elba. 
### Privatni život
U vezi je sa glumicom Dženom Kolman od 2012.

## Filmografija

## Reference

## Vanjske veze

*
Lily James

**Lili Kloi Ninet Tompson** (; London, 5. april 1989), poznata pod imenom **Lili Džejms** (), engleska je glumica. Poznata je po televizijskim ulogama Rouz Makler u četvrtoj i petoj sezoni serije *[[Dauntonska opatija]]* (2012-2015) i Nataše Rostove u Bi-Bi-Si-jevoj mini-seriji *[[Rat i mir (mini-serija iz 2016)|Rat i mir]]* (2016), kao i po glavnoj ulozi u Diznijevom igranom filmu *[[Pepeljuga (film iz 2015)|Pepeljuga]]* (2015)

## Vanjske veze
*
Meet Simon Cherry

***Meet Simon Cherry*** () je britanski crno-bijeli kriminalistički film snimljen 1949. godine u režiji Godfreya Graysona. Predstavlja adaptaciju BBC-jeve radio serije *Meet the Rev*. Naslovni protagonist, koga tumači Hugh Moxley, je svećenik koji se amaterski bavi detetktivskim poslom, a radnja prikazuje kako nastoji rasvijetliti ubistvo mlade žene za koje postaje uvjeren da je povezano sa neriješenim slučajem iz 1893. godine.

## Uloge
* Hugh Moxey ... Simon Cherry 'The Rev'  
* Jeannette Tregarthen ... Monica Harling  
* Anthony Forwood ... Alan Colville  
* Ernest Butcher ... Young  
* Zena Marshall ... Lisa Colville  
* John Bailey ... Henry Dantry  
* Courtney Hope ... Lady Harling  
* Gerald Case ... Dr. Smails  
* Arthur Lovegrove ... Charlie Banks 
* John Arnatt ... Tommy

## Literatura
* Chibnall, Steve & McFarlane, Steve. *The British 'B' Film*. Palgrave MacMillan, 2009.

## Vanjske veze
*
*Profil Simona Cherryja  na portalu Clerical Detectives
Nagrada Satellite za najboljeg režisera

**Nagrada Satelit za najboljeg režisera** jedna je od Nagrada Satelit koje dodeljuje „Međunarodna novinarska akademija“.

### 1990e

### 2000e

### 2010e

## Izvori
Teresa Palmer

**Tereza Palmer** (; 26. februar 1986) australijska je glumica i manekenka poznata po ulogama u filmovima *[[Čarobnjakov šegrt (film iz 2010)|Čarobnjakov šegrt]]* (2010), *[[Vodi me kući večeras]]* (2011), *[[Ja sam četvrti (film)|Ja sam četvrti]]* (2011) i *[[Vrela srca (film)|Vrela srca]]* (2013).

## Vanjske veze

* 
* 
* 
* Teresa Palmer Blog: Your Zen Life
Luciano Lutring

**Luciano Lutring** (30. decembar 1937. – 13. maj 2013) bio je italijanski profesionalni kriminalac, poznat po seriji oružanih pljački u Italiji i Francuskoj 1960-ih. S obzirom da je u njima koristio automatsko oružje sakriveno u violinskom kovčegu dobio je nadimak "Mitraljeski solist" (). Računa se da je prilikom svoje pljačkaške karijere otuđio plijen u vrijednosti od tadašnjih 35 milijardi lira. 1965. godine je u Francuskoj prilikom jedne pljačke teško ranjen, uhapšen i osuđen na 22 godine zatvora. Prilikom izdržavanja kazne se počeo baviti pisanjem i slikanjem, te razvio korespondenciju sa budućim predsjednikom Sandrom Pertinijem. Nakon što ga je francuski predsjednik Georges Pompidou pomilovao, izručen je u Italiju gdje je u zatvoru proveo još nekoliko godina prije nego što ga je pomilovao predsjednik Giovanni Leone. Poslije puštanja na slobodu se bavio slikarstvom i spisateljskom djelatnošću.

Njegova je kriminalna karijera godine 1967. prikazana u filmu *[[Svegliati e uccidi]]* gdje je njegov lik tumačio Robert Hoffmann.

## Bibliografija
* *Il solista del mitra*, Longanesi, 1966
* *L'assassino non sciopera*, Longanesi, 1966
* *Una storia da dimenticare*, Acar, 2004 
* *Catene spezzate*, Acar, 2006 
* *Come due gocce d'acqua*, Acar, 2007
* *L'amore che uccide*, Acar, 2008

## Vanjske veze

* 
* 
* 
* [ Puntata de "Il giallo e il nero" di [Daniele Biacchessi] andata in onda nel 2005 su Radio 24]
Svegliati e uccidi

***Svegliati e uccidi*** () je italijansko-francuski kriminalistički film snimljen 1966. u režiji Carla Lizzanija. Temelji se na stvarnim događajima, odnosno prikazuje život i karijeru Luciana Lutringa, mladog kriminalca koji je nekoliko godina prije postao poznat zahvaljujući seriji drskih oružanih pljački i stekao nadimak "Mitraljeski solist". Njegov lik tumači Robert Hoffman, a radnja paralelno prikazuje kako ga nastoje uhvatiti policije nekoliko zemalja. Za ulogu Lutringove supruge je glumica Lisa Gastoni osvojila Srebrnu vrpcu za najbolju žensku ulogu. Kritičari su, pak, kasnije zbog specifičnog Lizzanijevog stila i prikaza bespoštednog policajca (čiji lik tumači Gian Maria Volonte) *Svegliati e uccidi*, isto kao i tematski slični *[[Banditi a Milano]]* proglasili prvim ostvarenjima žanra *[[poliziottesco]]* koji će postati karakterističan za italijansku kinematografiju 1970-ih.

## Uloge
*Robert Hoffmann : Luciano Lutring
*Lisa Gastoni : Yvonne Lutring
*Gian Maria Volontè : Inspector Moroni
*Claudio Camaso : Franco Magni
*Ottavio Fanfani : Inspector Julien
*Corrado Olmi : Bobino

## Vanjske veze
*
Banditi a Milano

***Banditi a Milano*** () je italijanski kriminalistički film snimljen 1968. godine u režiji Carla Lizzanija. Temelji se na stvarnim događajima koji su zbili prošle godine, odnosno aktivnostima bande Cavallero, grupe radikalnih ljevičara koja je pokušala financirati proletersku revoluciju kriminalom, a što je kulminiralo spektakularnom i krvavom pljačkom banke. Radnja u obliku dokudrame, kombinirajući fiktivne intervjue sa policijskim inspektorom (koga tumači Tomas Milian) nastoji rekonstruirati te dramatične događaje. Lizzani je nekoliko godina prije istinite događaje iskoristio za film *[[Svegliati e uccidi]]*, a zbog svog općeg tona i stila se *Banditi a Milano* uz njega smatraju jednim od prvih ostvarenja žanra *[[poliziottesco]]* koji će biti karakterističan za italijansku kinematografiju 1970-ih.

## Uloge
* Gian Maria Volontè ... Piero Cavallero
* Tomas Milian ... Komesar Basevi
* Don Backy ... Sante Notarnicola
* Ray Lovelock ... Donato 'Tuccio' Lopez
* Ezio Sancrotti ... Adriano Rovoletto 'Bartolini'
* Piero Mazzarella ... Piva
* Laura Solari ... Tucciova majka
* Peter Martell ... Zaštitnik
* Margaret Lee ... Prostitutka
* Carla Gravina ... Anna
* Luigi Rossetti ... Pljačka
* María Rosa Sclauzero ... Pierova sekretarica
* Ida Meda ... Pierova supruga
* Tota Ruta ... Ubica u klubu
* Evi Rossi Scotti
* Gianni Bortolotti
* Agostina Belli ... Ragazza in ostaggio
* Pupo De Luca ... Uomo della 1100
* Giovanni Ivan Scratuglia (kao Ivan Scratuglia)
* Gianni Pulone
* Umberto Di Grazia
* Enzo Consoli

## Vanjske veze
*
Toby Alderweireld

**Tobias Albertine Maurits "Toby" Alderweireld** (; Antwerpen, 2. ožujka 1989.) je belgijski nogometaš i reprezentativac koji trenutno igra za Tottenham Hotspur kao branič. Iako primarno stoper, može igrati i na poziciji desnog beka. 

Alderweireld je svoju profesionalnu karijeru započeo u Ajaxu, s kojim je osvojio tri uzastopna naslova prvaka. Godine 2013. potpisao je za Atlético Madrid, s kojim je u prvoj sezoni postao prvak i igrao finale Lige prvaka. Nakon jednosezonske posudbe u Southamptonu, Alderweireld je 2015. godine potpisao za Tottenham Hotspur. 

Za reprezentaciju je debitirao 2009. godine, a nastupao je na Svjetskom prvestvu 2014. godine i na Euru 2016. godine.
Michy Batshuayi

**Michy Batshuayi Tunga** (Bruxelles, 2. listopada 1993.) je belgijski nogometaš i reprezentativac kongoanskog porijekla koji trenutno igra kao napadač za Valenciju, odakle je na posudbi iz Chelseaja. 

Profesionalnu karijeru započeo je u belgijskom klubu Standard Liège 2011. godine; u 120 profesionalnih utakmica postigao je ukupno 44 gola. Njegov 21 gol u sezoni 2013–14. učinio ga je drugim najboljim strijelcem te sezone. Na kraju te sezone odlazi u Marseille za £4,500,000, gdje je igrao finale Francuskog kupa 2016. godine. Godine 2016. potpisao je za Chelsea.

Godine 2015. debitirao je za belgijsku reprezentaciju, a kasnije je sudjelovao na Euru 2016. godine, gdje je postigao gol u pobjedi Belgije nad Mađarskom 4:0 u osmini finala.
Yannick Carrasco

**Yannick Ferreira Carrasco** (Ixelles, 4. rujna 1993.) je belgijski nogometaš i reprezentativac portugalsko-španjolskog porijekla koji trenutno igra za Al-Šabab kao krilo. 

Profesionalnu karijeru započeo je u Monacu 2012. godine, a u tri sezone je u 105 profesionalnih utakmica postigao 20 golova. S Monacom je osvojio i Ligue 2 te bio drugoplasirani u Ligue 1. Godine 2015. potpisao je za Atlético Madrid za navodni iznos od €20,000,000; s Atléticom je igrao finale Lige prvaka. Godine 2018. prešao je u kineski Dalian Yifang.

Za belgijsku reprezentaciju debitirao je u ožujku 2015. godine, a sudjelovao je i na Euru 2016. godine u Francuskoj.
Lud, zbunjen, normalan (sezona 10)

## Kratak opis

Jadima Fazlinovića izgleda nema kraja. Izet ima novu devojku. Faruk, iako proživljava svojih 5 minuta slave noseći titulu „najpoželjnjijeg neženje“ i dalje je sam i neodlučan. I bez redovnog seksa. I dalje pati za Senadom, čak će biti pod sumnjom da je zbog ljubomore ubio njenog verenika. I Damir je neodlučan. U njegovom životu smenjuju se i Barbara i Lada, pa čak i Farukova devojka Janja. Međutim, najveće iznenađenje svima će biti kada se porodici Fazlinović pridruži ženski član i to upravo Izetova ćerka Jelena.

Nakon kratkog perioda, produkcija Akord snima novu tv seriju pod nazivom „Begova kuća“. Scenarista je Izet, redatelj Faruk, a glumačku ekipu čine: Samir, Barbara, Lada, Mentor, Fufe i Avdija. Iako je radnja serije smeštena u period osmanlijske vladavine, Izet inspiraciju nalazi u svakodnevici…

## Uloge
### Glavne

### Epizodne

## Epizode
Josip Sorić

**Josip Sorić** je bio jugoslovenski komunista i sudionik oktobarske revolucije. Po zanimanju je bio tipografski radnik. Bio je jedan od zaverenika u aferi Diamantstein.

Uhapšen je 1919. godine, zajedno sa ostalim komunističkim vođama. Na saslušanju je izjavio da se je s Diamantsteinom sastao u Zagrebu četiri puta. Jedanput po prema poruci Sime Miljuša, drugi put u prisutnosti Milana Ćopića, treći put u društvu s Tajkovom i Miljušem i posljednji put sa Milanom Ćopićem. Na sastanku sa Tajkovom je bilo govora o osnutku štamparije u kojoj bi se tiskali listovi i letci ilegalno.
Eden Hazard

**Eden Michael Hazard** (; La Louvière, 7. siječnja 1991.) bivši belgijski nogometaš i reprezentativac koji je igrao kao ofenzivni vezni ili krilo. Često opisivan kao izvrstan o pas igri, Hazard je globalno hvaljen zbog svoje igre, a često je uspoređivan i s Lionelom Messijem i Cristianom Ronaldom. Treneri, kolege i komentatori ga često navode na popisima najboljih igrača na svijetu. 

Hazard je sin bivšin nogometaša, a svoju karijeru započeo je u belgijskim klubovima Royal Stade Brainois i Tubize. Godine 2005., prelazi u francuski Lille. Nakon dvije godine u omladinskoj akademiji, Hazard je u studenom 2007. godine, sa samo 16 godina, odigrao svoj profesionalni debi za Lille. S godinama će postati integralni dio momčadi koju je predvodio Rudi García, skupivši više od 190 nastupa. U svojoj prvoj punoj sezoni, Hazard je dobio UNFP-ovu nagradu za najboljeg mladog igrača, postavši prvi nefrancuski igrač s tom nagradom, a kada je isto ponovio sljedeće sezone, postao je prvi igrač s dvije (i to uzastopne) nagrade. Te je sezone imenovan i u najbolju momčad sezone. 

U sezoni 2010–11., Hazard je bio dio momčadi Lillea koja je osvojila prvenstvo i kup te je, kao posljedica toga, imenovan igračem godine od strane UNFP-a, postavši najmlađi igrač u povijesti s tom nagradom. Talijanski magazin *[[Guerin Sportivo]]* uručio mu je nagradu Bravo za nastupe u toj sezoni. U lipnju 2012. godine, nakon osam godina u Lilleu, Hazard je potpisao za londonski Chelsea, s kojim je u prvoj sezoni osvojio Europa ligu i nagradu za najboljeg mladog igrača u drugoj. U sezoni 2014–15., Hazard je pomogao Chelseaju osvojiti Liga kup i prvenstvo. Nakon sedam godina u Londonu, Hazard je nakon osvajanja Europa lige 2019. godine potpisao za Real Madrid. U klubu je u četiri godine odigrao tek 54 službene utakmice te je imao niz ozljeda. Real ga je 2023. godine otpustio, a nekoliko mjeseci kasnije, Hazard se igrački umirovio.

Hazardova reprezentativna karijera započela je već na U-15 razini prije nego je, nakon U-17 i U-19 razine, godine 2008. debitirao za seniorsku reprezentaciju Belgije. Svoj debi, sa samo 17 godina, ostvario je u prijateljskoj utakmici protiv Luksemburga. Gotovo tri godine kasnije, Hazard je u listopadu 2011. godine postigao svoj prvi reprezentativni gol u utakmiciti protiv Kazahstana. U međuvremenu je postao integralni dio reprezentacije, sudjelujući na Svjetskom prvenstvu 2014. i Euru 2016. godine.
Dragutin Vidnjević

**Dragutin Vidnjević** (1891 – 1924), tipografski radnik. Rođen u Zagrebu. Član Jugoslovenske komunističke grupe pri RKP(b) od polovine 1918. Od septembra 1919. delegat Grupe u Izvršnom komitetu Federacije inostranih grupa. Radio je na izdavanju pro­pagandnog materijala. Krajem 1920. izabran je u Prezidijum Centralnog jugoslovenskog biroa u Moskvi. Umro od tuberkuloze u Moskvi.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji